Source: https://www.futuresandoptions.gr/%CE%B4%CF%8D%CE%BF-%CE%BD%CE%AD%CE%B1-%CF%80%CF%81%CE%BF%CE%B3%CF%81%CE%AC%CE%BC%CE%BC%CE%B1%CF%84%CE%B1-%CE%B1%CF%80%CE%B1%CF%83%CF%87%CF%8C%CE%BB%CE%B7%CF%83%CE%B7%CF%82-%CE%B3%CE%B9%CE%B1-18-000/
Timestamp: 2018-11-19 18:45:55+00:00
Document Index: 381432

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Δύο νέα προγράμματα απασχόλησης για 18.000 ανέργους από τον ΟΑΕΔ – Futures and Options
Το Ethereum σε χαμηλό 16 μηνών, καθώς συνεχίζεται η πτώση των κρυπτονομισμάτων
Δύο νέα προγράμματα απασχόλησης για 18.000 ανέργους ετοίμασε ο ΟΑΕΔ. Τα προγράμματα αυτά περιμένουν την έγκρισή τους από το υπουργείο Εργασίας προκειμένου να υλοποιηθούν.
Το δεύτερο πρόγραμμα προέρχεται από τη δράση «Εγγύηση για τη νεολαία» και απευθύνεται σε 8.000 νέους σε ηλικία ανέργους ως 24 ετών.
Και τα δύο έχουν καταρτιστεί από τον ΟΑΕΔ και ο αρχικός στόχος ήταν να ξεκινήσουν άμεσα μετά το σχηματισμό της νέας κυβέρνησης.
Ωστόσο, για τα δύο αυτά προγράμματα εμφανίζεται μέχρι στιγμής καθυστέρηση, αντίστοιχη με αυτή του προγράμματος για την κοινωφελή εργασία μέσω 52.818 προσλήψεων.
Ο ΟΑΕΔ έχει ετοιμάσει το νέο πρόγραμμα επιχορήγησης επιχειρήσεων για την πρόσληψη 10.000 ανέργων ηλικίας 30-66 ετών , οι οποίοι θα εργάζονται με 12μηνη πλήρη απασχόληση. Εχουν ήδη υλοποιηθεί άλλα δύο όμοια προγράμματα που είχαν επιτυχία καθώς οι θέσεις καλύφθηκαν μέσα σε πολύ σύντομο διάστημα. Για το νέο πρόγραμμα που συγχρηματοδοτείται από την Ευρωπαϊκή Ενωση έχουν εξασφαλιστεί περίπου 55 εκατ. ευρώ.
Τα απαραίτητα δικαιολογητικά που θα πρέπει να διαθέσουν οι επιχειρήσεις ούτως ώστε από τη στιγμή που ανοίξει το πρόγραμμα να μπορούν να υποβάλουν γρήγορα τις αιτήσεις τους για να εγκριθούν ως προς τις θέσεις που θα μπορούν να απορροφήσουν είναι:
Για τις ατομικές επιχειρήσεις απαιτείται η βεβαίωση έναρξης επιτηδεύματος.
Για τα νομικά πρόσωπα απαιτείται η υποβολή πρόσφατου καταστατικού της επιχείρησης από όπου θα προκύπτει η μετοχική ή/και εταιρική σύνθεσή της καθώς και το ΑΦΜ της επιχείρησης.
Να έχουν ηλικία μεταξύ 30 και 66 ετών.
Το πρόγραμμα προβλέπει επιχορήγηση για κάθε ημέρα πλήρους απασχόλησης για τους ωφελούμενους στο ποσό των 18 € την ημέρα, καλύπτοντας τους ασφαλιστικά για 25 ημέρες το μήνα καθ’ όλη τη διάρκεια της απασχόλησης. Μηνιαία, το ποσό που καλύπτει η επιχορήγηση του ΟΑΕΔ υπολογίζεται στα 450 ευρώ. Το υπόλοιπο ποσό θα καλύπτεται από τον εργοδότη.
Η συνολική διάρκεια του προγράμματος ορίζεται στους 12 μήνες. Η ενίσχυση που θα λάβει μια επιχείρηση δεν πρέπει να υπερβαίνει, μαζί με τυχόν άλλες ενισχύσεις που πήρε από άλλα κοινοτικά προγράμματα, το ποσό των 200.000 ευρώ κατά την τελευταία τριετία.
Το δεύτερο πρόγραμμα αφορά 8.000 ανέργους ως 24 ετών και έχει συμφωνηθεί ο φορέας που θα το αναλάβει να είναι η ΓΣΕΕ. Το πρόγραμμα απευθύνεται σε νέους που μέχρι σήμερα δεν έχουν απασχοληθεί και αποκτήσει εργασιακή εμπειρία και συγκαταλέγεται στη δράση «Εγγύηση για τη νεολαία», ο συνολικός προϋπολογισμός της οποίας για τη διετία 2014-2016 ξεπερνά τα 340 εκατ. ευρώ.
Ο σχεδιασμός για τις 8.000 θέσεις περιλαμβάνει αρχικά συμβουλευτική στήριξη και στη συνέχεια την επαγγελματική κατάρτιση. Το πρόγραμμα προτείνεται να διαρκέσει 5 μήνες. Οι ωφελούμενοι, αφότου το πρόγραμμα μπει σε τροχιά, θα λάβουν επιταγή εισόδου που περιλαμβάνει τόσο το θεωρητικό μέρος όσο και το μέρος πρακτικής άσκησης. Κατά τη διάρκεια του προγράμματος οι ωφελούμενοι θα λαμβάνουν επίδομα ύψους από 2.400 ευρώ έως 2.700 ευρώ ανάλογα με την εκπαιδευτική τους κατηγορία. Αυτό μεταφράζεται σε μηνιαίο μισθό από 480 ευρώ (στην περίπτωση των 2.400 ευρώ για όλο το πεντάμηνο) έως 540 ευρώ (στην περίπτωση των 2.700 ευρώ για το πεντάμηνο).
Οσοι επιλεγούν θα παρακολουθήσουν θεωρητική κατάρτιση 80 ωρών και θα εργαστούν στα πλαίσια πρακτικής άσκησης διάρκειας 500 ωρών, η οποία δεν θα υπερβαίνει τους πέντε μήνες. Θα λάβουν επίσης υπηρεσίες υποστήριξης και συμβουλευτικής καθοδήγησης κατά το διάστημα της πρακτικής τους άσκησης, ενώ θα τους δοθεί και πιστοποίηση των επαγγελματικών προσόντων που απέκτησαν μέσω του προγράμματος.
ανεργος απασχόληση δικαιολογητικά επιδοτηση ηλικία θέσεις ΟΑΕΔ πρόγραμμα πρόσληψη	2015-02-20
Tags ανεργος απασχόληση δικαιολογητικά επιδοτηση ηλικία θέσεις ΟΑΕΔ πρόγραμμα πρόσληψη
Previous 660 προσλήψεις στη ΔΕΗ μέσω ΑΣΕΠ
Next Πιέσεις στο ελβετικό φράγκο και το ευρώ (forex)